Diari Oficial de la Generalitat Valenciana


Sumari del DOGV 4988, del 19-04-2005 (2005/4015)

ORDRE de 7 d'abril de 2005, de la Conselleria de Territori i Habitatge, per la qual es declaren dos microreserves vegetals a la província d'Alacant.
----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/04/07/(1)/dof/vci/html**

### Dades del document

Número de DOGV
:   4988

Data del DOGV
:   19-04-2005

Secció del DOGV
:   I. DISPOSICIONS GENERALS

Número del document
:   2005/4015


Data del document
:   07-04-2005

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Alacant
    * espècie protegida
    * legislació
    * protecció de la flora
    * reserva natural
    * zona protegida

ORDRE de 7 d'abril de 2005, de la Conselleria de Territori i Habitatge, per la qual es declaren dos microreserves vegetals a la província d'Alacant. [2005/M4015]
  
Per Decret 218/1994, de 17 d'octubre, del Govern Valencià (DOGV núm. 2.379, de 3 de novembre de 1994), es va crear la figura de protecció d'espècies silvestres denominada microreserva vegetal.
  
Posteriorment, l'Ordre de 7 de desembre de 1995, de la Conselleria d'Agricultura i Medi Ambient (DOGV núm. 2.658, de 2 de gener de 1995), va establir la regulació de la senyalització d'aquestes microreserves.
  
Davant de la petició expressa d'un propietari privat per a la declaració de microreserves vegetals a terrenys de la seua propietat, s'han estudiat les característiques botàniques d'aquests terrenys i s'han seleccionat les parcel·les idònies per a la seua incorporació a la xarxa de microreserves.
  
Durant la tramitació de la present ordre s'han complit els passos procedimentals establits en l'article 5 del Decret 218/1994, i totes les microreserves que es declaren que compleixen els requisits exigits en l'article 3 d'aquest decret.
  
Per tot l'anterior, vist el que estableix el Decret 218/1994, de 17 d'octubre, del Govern Valencià, pel qual es crea la figura de protecció d'espècies denominada microreserva vegetal i a proposta de la Direcció General de Gestió del Medi Natural,
  
ORDENE
  
Primer
  
Es declaren a la província d'Alacant les microreserves vegetals enunciades a continuació:
  
La Replana
  
Ombria del Mas del Carrascar
  
Aquestes microreserves queden definides en l'annex I, on s'especifiquen els termes següents:
  
Denominació
  
Límits
  
Superfície projectada, mesura en hectàrees
  
Terme municipal
  
Titularitat del terreny i representant legal
  
Espècies i unitats de vegetació que són objecte prioritari de conservació. Per a les unitats de vegetació s'especifica el corresponent codi Natura 2000 de la Directiva 97/62/CEE i del Reial Decret 1.193/1998, de 12 de juny (BOE núm. 151 del 25.06.1998). Els codis amb asterisc identifiquen tipus d'hàbitats prioritaris en l'àmbit de la Unió Europea.
  
Pla de gestió: actuacions de conservació i limitacions d'ús.
  
Segon
  
No es consideraran com a part de les microreserves, les pistes forestals o carreteres i les construccions (edificacions, vèrtexs geodèsics, antenes, etc.) preexistents dins dels límits establits per a cada una d'elles.
  
Tercer
  
D'acord amb l'Ordre de 7 de desembre de 1995, de la Conselleria d'Agricultura i Medi Ambient, per la qual es regula la senyalització de les microreserves de flora (DOGV núm. 2.658, de 2 de gener de 1995), s'instal·len els corresponents senyals i elements d'indicació de límits.
  
Quart
  
Sense minva de la possibilitat d'aplicar altres mesures addicionals, la conservació de la microreserva comportarà l'execució de les actuacions indicades en els plans de gestió, dins de les possibilitats que permeten les lleis anuals de pressupostos de la Generalitat Valenciana. Igualment, per a la seua adequada conservació i gestió, s'estableixen, en els plans de gestió, limitacions d'ús.
  
Cinqué
  
L'existència de la microreserva no implica prohibició per a l'exercici de la caça. No obstant això, a iniciativa dels titulars de l'aprofitament cinegètic, tramitada i informada des del servei territorial, pot establir-se una resolució de la Direcció General de Gestió del Medi Natural per la qual s'eximisca del pagament de la part de matrícula del vedat corresponent a la superfície ocupada per la microreserva i al perímetre addicional que puguen proposar a l'efecte, que constituiran una zona de reserva cinegètica amb caràcter permanent, sense que això implique una reducció de la superfície del terreny tancat del qual forma part.
  
Sisé
  
Per a evitar el trepig generalitzat de les microreserves, que podria perjudicar el normal desenvolupament de les poblacions de plantes rares, endèmiques o amenaçades, queda prohibit eixir-se de les sendes o camins existents. Pel paper substancial que els invertebrats i els fongs juguen a l'hora d'assegurar el correcte funcionalisme de les microreserves, queda prohibida la seua captura o recol·lecció. Es podran autoritzar excepcions a aquestes prohibicions generals amb fins educatius, científics o conservacionistes.
  
Seté
  
Correspon la gestió d'aquestes microreserves al Servei Territorial de la Conselleria de Territori i Habitatge a Alacant. Igualment, correspon al director territorial concedir les autoritzacions corresponents per al desenvolupament d'activitats educatives, científiques i conservacionistes que s'han de desenvolupar en la microreserva, o per a l'alçament excepcional de prohibicions establides en aquesta ordre. En el cas que es tracte de peticions d'activitats per a diverses zones entre les quals estiga inclosa la microreserva, i que afecten dues o més províncies, correspondrà concedir les autoritzacions a la Direcció General de Gestió del Medi Natural.
  
València, 7 d'abril de 2005
  
El conseller de Territori i Habitatge,
  
RAFAEL BLASCO CASTANY
  
ANNEX I
  
Microreserva: la Replana
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30 (datum europeu):
  
Vèrtex X Y
  
1 048232 4271456
  
2 689915 4271565
  
3 845240 4271591
  
4 157228 4271722
  
5 743837 4271787
  
6 074728 4271838
  
7 707211 4271915
  
8 044111 4271948
  
9 020728 4271950
  
71 825149 4271954
  
05 583685 4271954
  
00 560427 4271960
  
03 128387 4271964
  
83 536461 4271977
  
86 614784 4271995
  
34 347524 4271946
  
08 801692 4271899
  
93 026261 4271807
  
55 078176 4271839
  
64 152844 4271723
  
95 852539 4271579
  
Superfície projectada: 20 ha
  
Terme municipal: Castalla
  
Titularitat: Berbegal Roque, SA, CIF J 63321345
  
Representant legal: Vicent Berbegal Pérez, DNI 51440667-H
  
Espècies prioritàries: Campanula rotundifolia subsp. aitanica, Salvia blancoana subsp. mariolensis i Erodium saxatile.
  
Unitats de vegetació prioritàries:
  
Matolls termomediterranis i preestèpics, Helianthemo rotundifolii-Thymetum piperellae subass. sideritetosum incanae (codi Natura 2000: 5330).
  
Prats calcaris càrstics o basòfils de l'Alysso-Sedion albi, Sedetum micrantho-sedifomis, Sedo micranthi-Erodietum saxatilis (codi Natura 2000: 6110\*).
  
Boscos mediterranis endèmics amb Juniperus sp. pl., Rhamno-Juniperetum phoeniceae (codi Natura 2000: 9560\*).
  
Formacions herboses seques seminaturals i fàcies de matoll, Teucrio pseudochamaepitys-Brachypodietum retusi (codi Natura 2000: 6220\*).
  
Pendents rocosos calcícoles, Jasonio glutinosae-Teucrietum thymifolii (codi Natura 2000: 8210).
  
Pla de gestió
  
Actuacions de conservació:
  
Establiment de cartell informatiu amb recomanacions.
  
Recol·lecció periòdica de llavors de les espècies prioritàries i depositar-les al banc de germoplasma.
  
Mostratge fitosociològic periòdic de les principals unitats de vegetació existents.
  
Reforçament poblacional de Salvia blancoana subsp. mariolensis, Scabiosa turolensis i altres espècies presents en els hàbitats prioritaris existents.
  
Senyalització, millora i dotació d'informació ambiental de les sendes existents.
  
Transformació d'argelagars presents a pastius rics en orquídies.
  
Col·locació de cartells d'informació i tancament d'accessos als avencs existents.
  
Tancament mitjançant cadenes dels accessos rodats existents a la microreserva.
  
Limitacions d'ús:
  
L'accés a la microreserva queda restringit als camins ja existents a fi d'evitar els processos erosius en la resta de la microreserva.
  
Queda prohibida la realització d'aprofitaments fusters.
  
No poden realitzar-se aclarides o labors silvícoles dins de la microreserva, exceptuats els casos següents:
  
a. Programació de tasques de naturalització i recuperació dels matolls característics de la zona, amb eliminació selectiva i progressiva dels peus menys desenvolupats dels pins, i evitar l'alteració del perfil del sòl i del matoll ja consolidat.
  
b. Extraccions per motius fitosanitaris o per a evitar danys per la caiguda sobre les persones o les poblacions d'espècies protegides o amenaçades.
  
c. Aclarides de la pineda postincendi, en el cas que la zona patisca incendis forestals. Aquestes aclarides han de constar d'un programa específic multianual.
  
En el cas que es dissenyen o realitzen en els voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la finca, en el qual aquestes activitats estiguen sensiblement atenuades.
  
En el cas que s'observe que l'activitat tradicional de pasturatge causa danys significatius a la vegetació o a les espècies de major interés, poden establir-se mesures específiques per a evitar o reduir l'impacte.
  
Microreserva: Ombria del Mas del Carrascar
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30 (datum europeu):
  
Vèrtex X Y
  
1 875937 4272043
  
2 054248 4272101
  
3 213572 4272211
  
4 267754 4272214
  
5 309129 4272222
  
6 700971 4272237
  
7 728509 4272254
  
8 561716 4272267
  
9 459242 4272287
  
61 050651 4272298
  
37 482821 4272300
  
01 929014 4272313
  
00 340384 4272323
  
46 050595 4272344
  
26 480152 4272317
  
65 679798 4272306
  
34 720908 4272295
  
72 659984 4272238
  
68 033133 4272094
  
53 206257 4272022
  
58 130743 4271807
  
01 028845 4271899
  
13 200994 4271946
  
19 005008 4271995
  
77 465932 4271977
  
68 190799 4271964
  
71 474989 4271960
  
04 452025 4271954
  
14 083893 4271954
  
55 433239 4271950
  
Superfície projectada: 20 ha
  
Terme municipal: Castalla
  
Titularitat: Berbegal Roque, SA, CIF G 14090628
  
Representant legal: Vicent Berbegal Pérez, DNI 89942115-R
  
Espècies prioritàries: Biscutella lucentina, Dictamnus hispanicus, Linaria depauperata subsp. hegelmaieri.
  
Unitats de vegetació prioritàries:
  
Prats calcaris càrstics o basòfils de l'Alysso-Sedion albi, Sedetum micrantho-sediformis (codi Natura 2000: 6110\*).
  
Formacions herboses seques seminaturals i fàcies de matoll, Teucrio pseudochamaepitys-Brachypodietum retusi, Bromo-Vulpietum fasciculatae (codi Natura 2000: 6220\*).
  
Despreniments rocosos mediterranis occidentals, Resedetum valentinae, (codi Natura 2000: 8130).
  
Alzinars de Quercus ilex i Quercus rotundifolia, Quercetum rotundifoliae subass. arenarietosum intricatae (codi Natura 2000: 9340).
  
Pla de gestió
  
Actuacions de conservació:
  
Establiment de cartell informatiu amb recomanacions.
  
Recol·lecció periòdica de llavors de les espècies prioritàries i depositar-les al banc de germoplasma.
  
Mostratge fitosociològic periòdic de les principals unitats de vegetació existents.
  
Reforçament poblacional de Dictamnus hispanicus, Linaria depauperata subsp. hegelmaieri i altres espècies presents en els hàbitats prioritaris existents.
  
Senyalització, millora i dotació d'informació ambiental de les sendes existents.
  
Establiment de poblacions de Silene otites, Sideritis chamaedryfolia i Helianthemum guerrae a partir de llavors de poblacions pròximes.
  
Transformació d'argelagars presents a pastius rics en orquídies.
  
Tancament mitjançant cadenes dels accessos rodats existents a la microreserva.
  
Limitacions d'ús:
  
Queda prohibida la realització d'aprofitaments fusters.
  
No poden realitzar-se aclarides o labors silvícoles dins de la microreserva, exceptuats els casos següents:
  
a. Programació de tasques de naturalització i recuperació dels matolls característics de la zona, amb eliminació selectiva i progressiva dels peus menys desenvolupats dels pins, per evitar l'alteració del perfil del sòl i del matoll ja consolidat.
  
b. Extraccions per motius fitosanitaris o per a evitar danys per la caiguda sobre les persones o les poblacions d'espècies protegides o amenaçades.
  
c. Aclarides de la pineda postincendi, en el cas que la zona patisca incendis forestals. Aquestes aclarides han de constar d'un programa específic multianual.
  
En el cas que es dissenyen o realitzen en els voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la finca, en el qual aquestes activitats estiguen sensiblement atenuades.


Còpia Permalink ELI